Die blywendste seisoen / Marzanne Leroux – Kakkerlak Boekhandelaars
Die blywendste seisoen / Marzanne Leroux
Home » Fiksie » Die blywendste seisoen / Marzanne Leroux
Twee mense in hul middeljare, oënskynlik gelukkig getroud, word vasgevang deur 'n ongeoorloofde liefde, so heg, so intens, dat dit hulle volkome weerloos laat.
Reeds die middag toe hy terug is na haar huis toe om nuwe skarniere in 'n kas te gaan sit, het hy geweet: van geen vrou was hy meer bewus as van haar nie.
En sy, sensitief, kunstig, en bo alles kind van God, wou aanvanklik nie, maar was later net van een ding seker: sonder hom kan en wou sy nie lewe nie.
Maar onafwendbaar , soos die een seisoen oorgaan in die ander, het die skuldgevoelens tog gekom, die twyfel, die selfverwyt. En die wete dat wat hulle doen verkeerd was in die oë van God; maar tog was hulle volkome onmagtig om van dié groot liefde af te sien.
In Die blywendste seisoen word met deernis en werklike insig gekyk na twee mense se wanhopige soeke na sekerheid en God se wil vir hul lewens. 'n Roman, so volstrek eerlik en outentiek, dat dit die leser diep in die hart gryp.
SKU: FIKSIE.ALG.6069/15 Category: Fiksie
Eerste uitgawe, eerste druk 1983
Hardeband met stofomslag, en oorgetrek met los plastiekomslag, skimmelvlekkies op binne titelbladsye sowel as bruin vlekke hier en daar in teks vanweë ouderdom